- Al Ittihad – AL Hilal LIVE VIDEO (21:00)
- Echipa lui Neymar, favorită în sferturile Ligii Campionilor Asiei
Al Ittihad – Al Hilal va fi LIVE VIDEO (21:00) în AntenaPLAY! Ultimul sfert de finală din Liga Campionilor Asiei promite spectacol, cu două dintre cele mai titrate echipe din Arabia Saudită.
În tur, Al Hilal s-a impus cu 2-0, graţie golurilor marcate de Mitrovic şi Al Dawsari, şi are prima şansă la calificarea în semifinalele competiţiei.
Al Ittihad – Al Hilal LIVE VIDEO (21:00) în AntenaPLAY! Echipele de start
Min. 1: A început meciul.
Al Ittihad (4-4-2): Al-Mayouf – Al Sagour, Luiz Felipe, Ahmed Hegazy, Al Olayan – Hamdallah, Abderrazak Al-Ghamdi, Fabinho, Ahmed Al-Ghamdi – Romarinho, Marwan Al Sahafi
Al Hilal (4-3-3): Al-Owais – Abdulhamid, Koulibaly, Albulayhi, Al-Shahrani – Milinkovic-Savic, Neves, Al-Faraj – Malcom, Mitrovic, Al-Dawsari.
În tur, Al Ittihad nu a putut conta pe Karim Benzema în partida tur, iar Marcelo Galardo a anunţat că sunt şanse foarte mici ca fostul Balon de Aur să evolueze în retur. De altfel, francezul nu a participat la ultimul antrenament al celor de la Al Ittihad, înaintea returului cu Al Hilal, care va fi LIVE în AntenaPLAY.
Ambele echipe vin după victorii în campionat. Al Ittihad a câştigat meciul de pe teren propriu cu Al Akhdoud, echipa lui Florin Tănase şi Andrei Burcă, scor 2-1, în timp ce Al Hilal s-a impus în deplasarea de pe terenul celor de la Al Riyadh cu 3-1.
Al Nassr, eliminată dramatic din Liga Campionilor Asiei
Al Ain a condus cu 2-0, după dubla lui Rahimi, dar Al Nassr a reuşit să reducă din diferenţă în prelungirile primei reprize, prin Ghareeb. În debutul reprizei secunde, Eisa a trimis în propria poartă, iar Al Nassr a restabilit egalitatea. În minutul 72, Alex Tellex a marcat după o lovitură liberă executată perfect de Otavio.
Partida a ajuns în prelungiri, acolo unde Al Nassr a avut emoţii uriaşe. Echipa lui Ronaldo şi Mane a rămas în 10 oameni după eliminarea lui Ayman Yahya, după o intervenţie horror asupra unui adversar. În minutul 103, Al Shamsi a profitat de gafa monumentală a portarului Raghed Al Najjar şi a dus scorul la 3-3, scor la care Al Ain era calificată.
Chiar dacă nu a avut o prestaţie grozavă, Cristiano Ronaldo a ieşit la rampă atunci când echipa sa avea nevoie de el. Portughezul a marcat în minutul 118 dintr-un penalty obţinut tot de el şi a trimis soarta calificării la loviturile de departajare. Acolo, singurul jucător care a marcat de la Al Nassr a fost Cristiano Ronaldo. Starurile Telles, Otavio şi Brozovic au ratat, iar Al Ain merge mai departe în sferturiile Ligii Campionilor Asiei.